આ સેન્ટર રૂ. ૧૫ કરોડના ખર્ચે નિર્માણ પામ્યું છે જે સૌરાષ્ટ્રના ઉદ્યોગોને ટેસ્ટિંગ સુવિધા પૂરી પાડશે. આનંદીબહેને ઉદ્યોગોની પ્રોડક્ટને વિશ્વના બજારમાં સક્ષમતાથી ટકી રહેવા નવોન્મેષ સંશોધનો રિસર્ચની આવશ્યકતાં સમજાવતાં કહ્યું કે હવે એ ક્ષેત્રમાં પણ ઉદ્યોગો ગૃહો વિચારતા થાય તે સમયની માંગ છે. ઉદ્યોગ એસોસિયેશનો સ્થાનિક જરૃરિયાતો, સહાય, માનવબળ અને અન્ય સવલતની આપૂર્ત માટે રાજ્ય સરકારને માર્ગદર્શન આપે તો આવનારા બજેટમાં એ માટેની આર્થિક જોગવાઈ કરવા પણ સરકાર તત્પર છે.